Държавен вестник, бр. 93, 2012 г., стр. 7

БРОЙ  93	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСКИ СЪВЕТ
РЕШЕНИЕ № 960
ОТ 16 НОЕМВРИ 2012 Г.
за предоставяне на концесия за добив на 
подземни богатства по чл. 2, ал. 1, т. 3 от 
Закона за подземните богатства – природен 
газ и кондензат, от находище „Койнаре“, 
участъци „Борован“, „Враняк“, „Девенци“ и 
„Садовец“, разположено на територията на 
общините Враца, Борован, Бяла Слатина, 
Долни Дъбник, Червен бряг и Кнежа, обла­
сти Плевен и Враца, на „Дайрект Петролеум 
България“ – ЕООД, София
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства, чл. 95е, ал. 1 от Закона 
за концесиите във връзка с чл. 71 от Закона 
за подземните богатства, чл. 4, ал. 2, т. 16 
във връзка с § 1, т. 24а и 24б от Закона за 
енергетиката, както и чл. 60, ал. 1 от Админи­
стративнопроцесуалния кодекс и мотивирано 
предложение на министъра на икономиката, 
енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет експлоатация на подземни богатства по 
чл. 2, ал. 1, т. 3 от Закона за подземните бо­
гатства – природен газ и кондензат, предста­
вляващи изключителна държавна собственост, 
от находище „Койнаре“, участъци „Борован“, 
„Враняк“, „Девенци“ и „Садовец“, разположено 
на територията на общините Враца, Борован 
и Бяла Слатина, област Враца, и на общините 
Долни Дъбник, Червен бряг и Кнежа, област 
Плевен.
2. Определя концесионна площ с размер 
658,7 кв. км, разположена на територията на 
общините Враца, Борован, Бяла Слатина и 
Хайредин, област Враца, и на общините Долни 
Дъбник, Червен бряг, Кнежа и Искър, област 
Плевен, индивидуализирана с координатите 
на точки от № 1 до № 15 по външния контур 
в координатна система „1970 г.“ съгласно 
приложението. Концесионната площ включва:
2.1. Площта на находище „Койнаре“, учас­
тъци „Борован“, „Враняк“, „Девенци“ и „Садо­
вец“, с размер 221 кв. км, индивидуализирано 
с координатите на точки от № 1 до № 55 по 
външния контур на запасите и ресурсите в 
координатна система „1970 г.“ съгласно схема 
и координатен регистър, неразделна част от 
концесионния договор.
2.2. Допълнителна площ, необходима за 
осъществяване на дейностите по концесията 
извън добива. 
3. Определя срок на концесията 35 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила от 
датата на подписването му от страните и след 
предоставяне на банковата гаранция по т. 8.1.1.
5. Определя за концесионер „Дайрект 
Петролеум България“ – ЕООД, София – титу­
ляр на Удостоверение за търговско откритие 
№ 0456 от 23 юли 2012 г., издадено от минис­
търа на икономиката, енергетиката и туризма. 
6. Концесията да се осъществява при след­
ните условия:
6.1. Добивът на подземното богатство по 
т. 1 се осъществява след:
6.1.1. съгласуване от министъра на иконо­
миката, енергетиката и туризма на проектите 
и плановете по това решение, изготвени въз 
основа на мерките и условията на Решение 
№ 10-4/2012 г. на министъра на околната 
среда и водите;
6.1.2. съгласуване на цялостния проект за 
добив и първична преработка във всяка от 
фазите му с Агенция „Пътна инфраструктура“ 
и въз основа на разрешение, издадено по реда 
на чл. 26 от Закона за пътищата.
6.2. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, културните ценности, националната 
сигурност, отбраната на страната и обществе­
ния ред, пътищата и пътната инфраструктура.
6.3. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по 
предоставената концесия в съответствие с 
установените технически и технологични 
стандарти;
6.4.3. да спазва указанията, давани от 
министъра на икономиката, енергетиката и 
туризма при съгласуване на проектите.
6.5. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
6.6. За осъществяване на правата и из­
пълнение на задълженията по концесията 
не се изискват задължителни и/или трайни 
подобрения в находището.